कॉन्ट्रैक्टर की मौत के बदले US ने एयरस्ट्राइक में मारे 11 ईरानी सैनिक, बाइडेन बोले- हम पीछे नहीं हटेंगे
CLASH between US and Iranian forces in Syria सीरिया में 23 मार्च को ईरान और अमेरिका के बीच एयरस्ट्राइक के बाद राष्ट्रपति जो बाइडेन का बयान सामने आया है।
सीरिया में 23 मार्च को ईरान और अमेरिका के बीच एयरस्ट्राइक के बाद राष्ट्रपति जो बाइडेन का बयान सामने आया है। बाइडेन के कहा- हम पीछे नहीं हटने वाले हैं। हम अपने नागरिकों की रक्षा के लिए कड़ी कार्रवाई करेंगे। दरअसल, गुरुवार को सीरिया में ईरान समर्थित ग्रुप ने अमेरिकी बेस पर हमला किया था। इसमें एक अमेरिकी कॉन्ट्रैक्टर की मौत हो गई वहीं 6 सैनिक घायल हुए। अमेरिका के मुताबिक इस हमले में ईरानी ड्रोन्स का इस्तेमाल किया गया था।
हमले के जवाब में अमेरिका ने भी अपने F-15 फाइटर जेट्स से ईरानी बेस पर एयरस्ट्राइक की। ईरानी अधिकारियों ने दावा किया कि इस हमले में उनके 11 सैनिकों की मौत हुई है। अमेरिकी सेंट्रल कमांड के मुताबिक, ईरान ने दोबारा 10 मिसाइल से अटैक किया। इसमें 2 महिलाओं और बच्चों को मामूली चोट पहुंची।
अमेरिकी बेस पर 3 ड्रोन, 5 रॉकेट से अटैक
शुक्रवार को एक बार फिर 2 अमेरिकी बेस पर हमले किए गए। इसमें 3 ड्रोन और 5 रॉकेट का इस्तेमाल हुआ। अमेरिकी अधिकारियों ने बताया कि उनकी सेना ने 3 में से 2 ड्रोन को मार गिराया, लेकिन एक उनके बेस तक पहुंच गया। इस हमले में एक सैनिक घायल हुआ जिसकी हालत स्थिर है।
'अपने नागरिकों की रक्षा के लिए कड़ी कार्रवाई करेंगे'
कनाडा दौरे पर गए अमेरिकी राष्ट्रपति जो बाइडेन ने कहा- हम ईरान से कोई दुश्मनी नहीं चाहते हैं, लेकिन अगर हमारे नागरिकों पर हमला हुआ तो हम पीछे नहीं हटेंगे। हम उनकी रक्षा के लिए कड़ी कार्रवाई करेंगे। वहीं सीरिया में मौजूद ईरानी समर्थित ग्रुप में कहा- हमारे हाथ बहुत लंबे हैं और हम अमेरिकी ठिकानों पर हमला करने की ताकत रखते हैं।
जनवरी 2021 से अब तक US बेस पर 78 हमले
सीरिया के एक्टिविस्ट ग्रुप्स ने शुक्रवार रात भी ईरानी बेस पर US एयरस्ट्राइक का दावा किया। हालांकि, अमेरिकी अधिकारियों ने इस दावे को खारिज कर दिया। इससे पहले सीरिया में अमेरिकी एयरफोर्स को हाई अलर्ट पर रखा गया था। अमेरिका का दावा है कि जनवरी 2021 से अब तक उनके बेस पर ईरानी समर्थित ग्रुप ने 78 बार अटैक किया है।